**Výzva**

**na predloženie cenovej ponuky**

k predmetu zákazky s názvom

**Externé riadenie projektu „Komplexná obnova ZUŠ, Okružná č. 9, Stará Ľubovňa“**

zákazka s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**1. Identifikácia verejného obstarávateľa:**

 Názov: Mesto Stará Ľubovňa

 Sídlo: Obchodná 1, 064 01 Stará Ľubovňa

 IČO: 00 330 167

 DIČ: 2020698812

 Štatutárny orgán: PhDr. Ľuboš Tomko, primátor mesta

 Kontaktná osoba: Mgr. Ivana Vrbjarová

 Kontakt: ivana.vrbjarova@staralubovna.sk, +421 948 019 149

**2.** **Druh verejného obstarávateľa:**

 Verejný obstarávateľ podľa § 7 ods. 1 písm. b) zákona o verejnom obstarávaní.

**3. Názov predmetu zákazky:**

**Externé riadenie projektu „Komplexná obnova ZUŠ, Okružná č. 9, Stará Ľubovňa“.**

**4. Druh zákazky:**

Zákazka na poskytnutie služieb.

**5. Spoločný slovník obstarávania (CPV):**

 Hlavný slovník: 72224000-1 Poradenstvo pri riadení projektov.

**6. Komplexnosť predmetu zákazky:**

Ponuku je potrebné predložiť na celý predmet zákazky.

**7.** **Opis a rozsah predmetu zákazky:**

Predmetom zákazky je poskytnutie **služieb externého riadenia projektu s názvom „Komplexná obnova ZUŠ, Okružná č. 9, Stará Ľubovňa“, s kódom v ITMS2014+: 310041H359**, realizovaného v rámci výzvy na predkladanie žiadostí o poskytnutie nenávratného finančného príspevku zameranej na zníženie energetickej náročnosti verejných budov, vyhlásenej Slovenskou inovačnou a energetickou agentúrou v rámci Operačného programu Kvalita životného prostredia, Prioritná os 4. Energeticky efektívne nízkouhlíkové hospodárstvo vo všetkých sektoroch, Investičná priorita 4.3 Podpora energetickej efektívnosti, inteligentného riadenia energie a využívania energie z obnoviteľných zdrojov vo verejných infraštruktúrach, vrátane verejných budov a v sektore bývania, Špecifický cieľ 4.3.1 Zníženie spotreby energie pri prevádzke verejných budov, **kód výzvy: OPKZP-PO4-SC431-2017-19**.

Predmetom zákazky je poskytnutie služieb externého riadenia projektu v nasledovnom rozsahu:

* zodpovednosť za celkové riadenie projektu,
* zabezpečenie plynulej realizácie aktivít projektu,
* vypracovanie žiadostí o platbu v požadovanom počte vyhotovení vrátane ich odoslania v ITMS2014+ a formálna kontrola príloh,
* vypracovanie monitorovacích správ v požadovanom počte vyhotovení vrátane ich odoslania v ITMS2014+ a formálna kontrola príloh,
* konzultačná a poradenská činnosť, vrátane komunikácie s riadiacim orgánom pre Operačný program Kvalita životného prostredia, ktorým je Ministerstvo životného prostredia Slovenskej republiky, ako aj sprostredkovateľským orgánom pre Operačný program Kvalita životného prostredia, ktorým je Slovenská inovačná a energetická agentúra.

Predmetné služby budú poskytované v rozsahu **max. 450 hodín** počas celej doby realizácie projektu.

 Poskytovateľ služieb bude pri plnení predmetu zákazky postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky zmluvy na predmetné služby, ako aj Zmluvy o poskytnutí nenávratného finančného príspevku č. KŽP-PO4-SC431-2017-19/H359 (ďalej len „Zmluva o poskytnutí NFP“).

**8.** **Miesto a termín plnenia predmetu zákazky:**

Miesto plnenia: sídlo verejného obstarávateľa: Mesto Stará Ľubovňa, Obchodná 1, 064 01 Stará Ľubovňa, alebo sídlo poskytovateľa služieb.

Termín plnenia: odo dňa nadobudnutia účinnosti zmluvy na predmetné služby, počas celej doby realizácie projektu (predpokladaný termín plnenia je od 05/2018 do 06/2019, t.j. 14 mesiacov).

**9. Predpokladaná hodnota zákazky:**

 Predpokladaná hodnota zákazky je **5.520,00 EUR bez DPH**.

**10. Podmienky účasti:**

Na splnenie podmienok účasti musí uchádzač predložiť kópiu dokladu o oprávnení poskytovať službu, ktorá je predmetom zákazky podľa § 32 ods. 1 písm. e) v nadväznosti na ods. 2 písm. e) zákona o verejnom obstarávaní. Kópia uvedeného dokladu nemusí byť úradne overená a doklad nemusí byť použiteľný pre právne úkony.

**11. Obsah ponuky:**

Ponuka musí obsahovať:

1. Cenovú ponuku uchádzača v odporúčanom znení podľa tohto bodu.
2. Doklady podľa bodu 10 Podmienky účasti.

 Odporúčané znenie cenovej ponuky je nasledovné:

„Cenová ponuka našej spoločnosti na dodanie predmetu zákazky s názvom **Externé riadenie projektu „Komplexná obnova ZUŠ, Okružná č. 9, Stará Ľubovňa“** je ............,- EUR celkom s DPH.“

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.** | **Názov položky** | **MJ** | **Počet jednotiek** | **Jednotková cena v EUR bez DPH** | **Cena celkom****v EUR****bez DPH** | **DPH (20 %)** | **Cena celkom v EUR****s DPH** |
| 1. | externé riadenie projektu „Komplexná obnova ZUŠ, Okružná č. 9, Stará Ľubovňa“ | hodina | 450 |  |  |  |  |

**12. Mena a ceny uvádzané v ponuke:**

Navrhovaná zmluvná cena musí byť stanovená podľa zákona č. 18/1996 Z.z. o cenách v znení neskorších predpisov. Uchádzačom navrhovaná zmluvná cena bude vyjadrená v EUR.

Uchádzač uvedie navrhovanú zmluvnú cenu v zložení:

* navrhovaná zmluvná cena bez DPH,
* výška a sadzba DPH,
* navrhovaná zmluvná cena + výška a sadzba DPH.

Ak uchádzač nie je platcom DPH, na túto skutočnosť upozorní.

 Uchádzači nemajú nárok na úhradu nákladov spojených s účasťou v tejto súťaži.

**13. Predkladanie ponúk:**

Každý uchádzač môže predložiť iba jednu ponuku.

Ponuky sa predkladajú **v elektronickej podobe** na e-mailovú adresu: ivana.vrbjarova@staralubovna.sk, alebo **v listinnej podobe v zalepenej obálke osobne** alebo **poštou**, príp. **kuriérom** na adresu sídla verejného obstarávateľa, ktorá musí obsahovať nasledujúce údaje:

* obchodné meno (názov) a sídlo (miesto podnikania) uchádzača
* názov a sídlo verejného obstarávateľa
* text: „SÚŤAŽ – NEOTVÁRAŤ!“
* heslo súťaže „Stará Ľubovňa – externé riadenie“.

Ponuky je potrebné doručiť v lehote na predkladanie ponúk – **do 28.05.2018, 10.30 hod..**

Ponuky doručené verejnému obstarávateľovi po uplynutí tejto lehoty nebudú zahrnuté do súťaže, a teda nebudú vyhodnocované.

**14. Kritérium na vyhodnotenie ponúk:**

Jediným kritériom na vyhodnotenie ponúk je **najnižšia cena celkom v EUR s DPH**.

Cenovú ponuku uchádzača s najnižšou cenou za celý predmet zákazky, ktorý splnil podmienky účasti verejný obstarávateľ vyhodnotí ako úspešnú. Verejný obstarávateľ takúto cenovú ponuku príjme a ostatným uchádzačom oznámi, že v procese verejného obstarávania neuspeli.

**15. Typ zmluvy:**

Výsledkom verejného obstarávania bude zmluva o dielo uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov.

**16. Lehota viazanosti ponúk:**

Do 31.12.2018.

V Starej Ľubovni, dňa 22.05.2018

 v.r. **PhDr. Ľuboš Tomko**

 primátor mesta